ك6 حرس جمهورى

الكتيبه السادسه مهام خاصه بالحرس الجمهوري أو (ك٦ م.خ/ح.ج) أو الكتيبه الرئاسيه، هيا تشكيل تعبوى اساسى فى الحرس الجمهورى المصرى، وبتعتبر اقوى كتيبه عسكريه مستقله فى مصر. افرادها متاخدين من نخبه قوات الصاعقة المصرية وقوات المظلات المصريه، والوحدات النخبويه زى الوحده 777 قتال والوحده 999 قتال، بالاضافه لنخبه التخصصات الفنيه والطبيه والخدميه.https://gate.ahram.org.eg/News/4060761.aspx

 التبعيه 
قوات الحرس الجمهورى المصري هيا فرع من القوات المسلحة تابع لرياسة الجمهوريه مهمته حماية رئيس الجمهوريه ومقار الرياسه والمؤسسات الحيويه، وقائد الحرس الجمهورى بطبيعته بيتبع أوامر رئيس الجمهوريه بشكل مباشر، ومش بيخضع زى باقى قادة فروع الجيش المصرى لأوامر القائد العام للقوات المسلحه.https://manshurat.org/node/39114
وكل تشكيلات الحرس الجمهورى من فرق وألويه وأفواج وكتايب بتاخد اوامرها من قائد الحرس الجمهورى، ما عدا ك٦ فليها وضع خاص جداً لانها التشكيل الوحيد في الحرس الجمهورى -والكتيبه الوحيده فى الجيش المصرى- اللى القائد والظباط بياخدوا اوامرهم بشكل مباشر من رئيس الجمهوريه مش من حد تانى غيره، ومن غير ما تعدى على اى قياده وسيطه.https://www.presidency.eg/ar/%D9%82%D8%B5%D9%88%D8%B1-%D8%A7%D9%84%D8%B1%D8%A6%D8%A7%D8%B3%D8%A9/

 المهام 
 تامين مقرات الرياسه زى قصر الاتحاديه، قصر مصر بالعاصمه الاداريه، قصر مصر بالعلمين الجديده، واستراحات الرياسه.
 حماية الريس وضيوفه وتأمين الموكب الرياسى والمطارات والمهابط الرياسيه.
 صد اى هجوم ارهابى او عدائى موجه للرئيس او المنشات الرياسيه.https://arab-reform.net/publication/security-sector-reform-in-egypt/
 تجهيز خطط اخلاء امن للريس فى الحالات الحرجه، وكذلك اسعاف فورى.https://www.dvidshub.net/news/310500/egyptian-special-forces-training

 تشكيلات الكتيبه 
بتعتبر الكتيبة السادسة هيا "درع الاستجابة القصوى" في هيكل الحرس الجمهوري المصري. هيا مش مجرد وحدة حراسه أو تعبوية، لا  دي قوة "عمليات خاصه" متكاملة، اتصممت واتطوت عشان تكون قادرة على خوض حروب مدن كاملة لحماية كيان الدولة وأجهزتها ومنشأتها وبتتدرب على كده. 
وبتتكون الكتيبه السادسه دي من مجموعات نخبويه قتاليه وفنيه متخصصه، واهم تشكيلاتها هيا:

 1. المجموعات القتاليه الاساسيه:
بتتكون الكتيبه من 4 مجموعات قتال نخبويه رئيسيه، بيقود كل منها ضابط برتبه مقدم او عقيد، وهي:
 المجموعه 33 قتال: تختص باعمال التامين والحراسه المباشره ومسح الأسطح والنوافذ في محيط تحرك الريس علشان يصطادوا القناصه قبل ما يستهدفوه. 
 المجموعه 55 (مقاومه ارهاب دولي): وحده نخبويه متخصصه فى مقاومه الارهاب الدولى والعمليات الخاصه عاليه الخطوره وبيتبعها مكتب مكافحه ارهاب؛ وهيا تشكيل تكتيكي عالي المستوى متدرب على اقتحام المنشأت والبؤر وتحرير الرهاين والتعامل مع العبوات الناسفة والهجمات الارهابية في النطاق الرياسي، وبتعتبر الوحدة دي موازية في تدريبها لوحدات النخبة زي [777 قتال و999 قتال]، وبتضم المجموعة مقاتلين من نخبة وحدات الصاعقة والمظلات والسيل تيم والصاعقة البحرية. مهمتهم الأساسية هي مقاومة واحباط الارهاب الحادث فعليا والتهديدات المباشرة، وتطهير المباني، والتدخل في حالات الحصار وخطف الرهائن أو محاولات الاقتحام والسيطرة على المنشآت السيادية والحيوية، وظباطها وافرادها متدربين على شل حركة وتحييد التهديدات الانتحارية والارهابية قبل وصولها لنطاق التأمين الرياسي.
 المجموعه 66 قتال: مجموعه قتاليه مكلفه بمهام العمليات الخاصه والتامين القتالي، وفي حالة تعرض القصر لهجوم مسلح واسع، بتتولى المجموعه صد الهجوم وبتخوض معارك شوارع لتأمين محيطه.
 المجموعه 88 حراسات: بتختص بتامين وحمايه الشخصيات (الرئيس وضيوفه) وتامين الموكب الرئاسي.

 2. مجموعات التأمين والدعم:
بالاضافه للمجموعات القتاليه، بتضم الكتيبه كمان تشكيلات معاونه اساسيه، اهمها:
 مجموعه تامين المقر: المسؤوله عن التامين الداخلى والخارجى للقصور الرئاسيه ومقرات الاقامه.
 مجموعه الدفاع الجوى (المجموعه 22دجو): مكلفه برصد واسقاط الطائرات المسيره وكافة التهديدات الجويه المحيطه بالمنشات الرئاسيه. 
 مجموعه الاستطلاع (المجموعه 77سطع): تقوم بجمع المعلومات واستطلاع المسارات والمواقع قبل وصول الموكب الرئاسي، ومن مهامها:
 المسح الهندسي: الكشف عن المتفجرات في القاعات، تحت المنصات، وفي مسارات المجاري والأنفاق.
 تأمين الاتصالات: التأكد من عدم وجود أجهزة تنصت أو اختراقات لترددات اللاسلكي الخاصة بالكتيبة.
 الاستطلاع الميداني: دراسة جغرافيا أي مكان سيزوره الرئيس قبل وصوله بـ 48 ساعة على الأقل ووضع "خريطة تهديدات".
 مجموعه الدعم اللوجستى (المجموعه 44دعم): توفر الدعم الفنى والعسكرى والامداد، وتضم فصائل معاونه من الصاعقه والمدرعات. 
 زائد مجموعات وسرايا مساعده اخرى.

مهام التشكيلات دي:
 حمايه رئيس الجمهوريه واسرته وتامين مقار الاقامه والعمل (مثل قصر الاتحاديه والقبه والعاصمه الجديده والعلمين الجديدة) والمطارات الرئاسية.
 تامين كبار ضيوف الدوله من الرؤساء والملوك اثناء زياراتهم لمصر.
 التدخل السريع لصد اى هجوم ارهابى او عدائى هيستهدف المنشات الرئاسيه.
 وضع وتنفيذ خطط الاخلاء الطبى والامنى فى الحالات الطارئه.

بتعتمد التشكيلات دي فى تدريبها على ارقى مستويات التدريب العسكري، ويتم اختيار افرادها بدقه عاليه من بين افضل العناصر فى وحدات النخبه بالقوات المسلحه المصريه.

 التدريب 
التدريب فى الكتيبه بيتوصف بانه اشد وحشيه وقوه من "اسبوع الجحيم" فى فرقة السيل تيم المصريه. البرامج التدريبيه بتشمل ميادين رمايه التكتيكيه، ومحاكاه، وتحدى، وجبال، وتعايش، وكفاءة بدنيه، ورجل حديدى، وفروسية، وقتال شوارع، وبؤر خطره، وغيرهم من ميادين التدريب الشاقه والمتطوره.https://youm7.com/story/2012/12/6/%D9%85%D8%B5%D8%AF%D8%B1-%D8%B9%D8%B3%D9%83%D8%B1%D9%89-%D8%A7%D9%84%D8%AD%D8%B1%D8%B3-%D9%8A%D9%85%D8%AA%D9%84%D9%83-%D9%88%D8%AD%D8%AF%D8%A7%D8%AA-%D9%85%D8%AF%D8%B1%D8%B9%D8%A9-%D9%88%D9%85%D8%AF%D9%81%D8%B9%D9%8A%D8%A9-%D9%88%D8%B5%D8%A7%D8%B9%D9%82%D8%A9-%D9%88%D8%B6%D8%A8%D8%A7%D8%B7%D9%87-%D9%85%D8%AE%D9%84%D8%B5%D9%88%D9%86/868649 المدربين بيكونوا من وحدات 777 قتال و999 قتال وبيتولوا تدريب ضباط وافراد الكتيبه.

 التجهيزات 
تصغير|شعار جديد لمجموعه الحرس الرياسي بالكتيبه ومعمول بالهويه المصريه عشان افتتاح المتحف المصرى الكبير وعليه زخارف هيروجليفى ومفتاح الحياه
تشكيلات ك6 مجهزه باحدث الاسلحه المتنوعه والدبابات والمدرعات والطيارات والمروحيات وانذار مبكر ومنصات الصواريخ والهاوتزرات وكمان وسايل الاتصال المؤمنه واجهزة الرصد والتصدى، وتعتبر الكتيبه كأنها جيش متكامل ومتطور.

 التوسع 
تم توسيع الكتيبه وانشاء فروع ليها فى العاصمه الاداريه الجديده والعلمين الجديده بجانب فروعها فى القاهره والاسكندريه.

 شوف كمان 
 الحرس الجمهورى المصرى
 رئيس مصر
 الوحده 777 قتال
 الوحده 999 قتال

 مصادر 

تصنيف:الجيش المصرى
تصنيف:عسكر
تصنيف:عسكريه حسب البلد